**УГОВОР О ЈАВНОЈ НАБАВЦИ РАДОВА**

**Замена постојеће спољашње столарије на згради издвојеног одељења школе у Малом Крчмару и на згради у Доњој Рачи**

**Закључен између уговорних страна:**

1. **Основна школа „Карађорђе“, Карађорђева број 102, 34210 Рача,** матични број: 07113676, ПИБ: 101228706 рачун број: 840-1255666-28 код Управе за трезор, коју заступа директор Весна Вићентијевић, у даљем тексту Наручилац

**и**

1. **Пун назив извођача** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,из\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

ул. \_\_\_\_\_\_\_\_\_\_\_\_\_\_\_\_\_\_\_\_\_\_\_бр.\_\_\_\_\_, матични број \_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_, рачун бр. \_\_\_\_\_\_\_\_\_\_\_\_\_\_\_\_\_\_\_\_ код пословне банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у даљем тексту Извођач.

**са подизвођачем** (попунити уколико се понуда подноси са подизвођачем, по потреби копирати)

* **Пун назив подизвођача** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,из\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

ул. \_\_\_\_\_\_\_\_\_\_\_\_\_\_\_\_\_\_\_\_\_\_\_бр.\_\_\_\_\_, матични број \_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_, рачун бр. \_\_\_\_\_\_\_\_\_\_\_\_\_\_\_\_\_\_\_\_ код пословне банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**са учесницима у заједничкој понуди** (попунити уколико се подноси заједничка понуда, по потреби копирати)

* **Пун назив члана групе понуђача**\_\_\_\_\_\_\_\_\_\_\_\_\_\_\_\_\_\_\_\_\_\_, из\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ул. \_\_\_\_\_\_\_\_\_\_\_\_\_\_\_\_\_\_\_\_\_\_\_бр.\_\_\_\_\_, матични број \_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_, рачун бр. \_\_\_\_\_\_\_\_\_\_\_\_\_\_\_\_\_\_\_\_ код пословне банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Члан 1.**

Уговорне стране констатују да је Наручилац Одлуком о додели уговора бр. \_\_\_\_\_\_\_ од \_\_\_\_\_2023. године, изабрао Извођача као најповољнијег понуђача за извођење радова - **Замена постојеће спољашње столарије на згради издвојеног одељења школе у Малом Крчмару и на згради у Доњој Рачи,** за потребе Основнe школe „Карађорђе“ из Раче, по спроведеном отвореном поступку јавне набавке број 0006/23.

**Члан 2.**

Предмет Уговора су радови - **Замена постојеће спољашње столарије на згради издвојеног одељења школе у Малом Крчмару и на згради у Доњој Рачи,** која је ближе одређена усвојеном понудом Извођача број \_\_\_\_\_\_\_\_ од \_\_\_\_\_\_\_\_\_ 2023. године, датој у отвореном поступку јавне набавке радова бр. 0006/23 која чини саставни део овог уговора заједно са предмером и предрачуном радова и овим уговором.

Ради извршења радова који су предмет овог уговора, Извођач се обавезује да обезбеди радну снагу, материјал и опрему, изврши радове, као и све друге активности неопходнe за потпуно извршење радова који су предмет овог уговора.

**Члан 3.**

Уговорне стране утврђују да цена за извођење радова из члана 1. Уговора износи укупно \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ динара, без ПДВ-а, односно \_\_\_\_\_\_\_\_\_\_\_\_\_\_\_\_\_ динара са ПДВ-ом, а добијена је на основу јединичних цена из понуде Извођача бр. \_\_\_\_\_\_од \_\_\_\_\_\_ 2023. године.

Уговорена цена је фиксна по јединици мере и не може се мењати услед повећања цене елемената на основу којих је одређена.

Осим вредности рада, добара и услуга неопходних за извршење уговора, цена обухвата и трошкове организације објекта, осигурања и све остале зависне трошкове Извођача.

**Члан 4.**

Уговорне стране су сагласне да се плаћање по овом уговору изврши на следећи начин:

* 30% укупне цене исплатиће се авансно након закључења уговора, а пре почетка извођења радова
* преосталих 70% укупне цене исплатиће се након изведених радова у року од највише 45 (четрдесетпет) дана од дана пријема окончане ситуације коју Извођач испоставља Наручиоцу и потписивања записника о примопредаји радова, на основу изведених количина уговорених радова и уговорених цена.

Извођач је сагласан да окончану ситуацију може испоставити Наручиоцу тек по извршеном техничком пријему и извршеној примопредаји и коначном обрачуну изведених радова и сачињавања записника о примопредаји и коначном обрачуну изведених радова.

Кoмплетну документацију неопходну за оверу окончане ситуације: листове грађевинске књиге, одговарајуће атесте за уграђени материјал и набавку опреме и другу документацију Извођач доставља одговорном лицу Наручиоца који ту документацију чува дo примопредаје и коначног обрачуна, у супротном се неће извршити плаћање тих позиција, што Извођач признаје без права приговора.

**Члан 5.**

Извођач се обавезује да радове који су предмет овог уговора изведе у року од \_\_\_\_\_\_\_\_\_ дана (рок не може дужи од 30 календарских дана), рачунајући од дана увођења у посао.

Обавеза Наручица је да, након закључења уговора, уведе Извођача у посао.

Сматраће се да је увођење у посао извршено даном кумулативног стицања следећих услова:

- испуњење оних обавеза Наручиоца без чијег претходног испуњена започињање радова фактички није могуће или правно није дозвољено,

- да је Извођач доставио средства финансијског обезбеђења,

- да је Наручилац обезбедио Извођачу несметан прилаз објекту.

Датум увођења у посао и стручни надзор уписују се у грађевински дневник.

Извођач је дужан да започне радове даном увођења у посао. Уколико Извођач не започне радове даном увођења у посао, Наручилац ће оставити накнадни рок до 5 дана да започне радове, а уколико Извођач ни у накнадном року не започне радове, Наручилац може раскинути овај уговор, уз реализацију средства финансијског обезбеђења за испуњење уговорних обавеза, као и захтевати од Извођача накнаду штете, до износа стварне штете.

Утврђени рокови су фиксни и не могу се мењати без сагласности Наручиоца.

**Члан 6.**

Рок за извођење радова се продужава на захтев Извођача:

* у случају прекида радова који траје дуже од 2 дана, а није изазван кривицом Извођача,
* у случају дејства више силе, природних догађаја (пожар, поплава, земљотрес, и сл.);
* у случају прекида рада изазваног актом надлежног органа, за који није одговоран Извођач,
* у случају измене уговора због појаве непредвиђених радова за које извођач приликом закључивања уговора није знао нити је могао знати да се морају извести,
* у случају потребе да се изведу вишкови радова преко 10% од уговорених количина радова, уколико исти буду одобрени од стране Наручиоца.

Захтев за продужење рока извођења радова који су предмет овог уговора, у писаној форми, уз сагласност Наручиоца, Извођач подноси Наручиоцу у року од два дана од сазнања за околност, а најкасније 5 дана пре истека коначног рока за завршетак радова.

Уговорени рок је продужен када уговорне стране у форми Анекса овог уговора о томе постигну писани споразум.

У случају да Извођач не испуњава предвиђену динамику, обавезан је да уведе у рад више извршилаца, без права на захтевање повећаних трошкова или посебне накнаде.

Ако Извођач падне у доцњу са извођењем радова, нема право на продужење уговореног рока због околности које су настале у време доцње.

**Члан 7.**

Уколико Извођач не заврши радове који су предмет овог уговора у уговореном року, дужан је да плати Наручиоцу уговорну казну у висини 0,2 % од укупно уговорене вредности за сваки дан закашњења, с тим што укупан износ казне не може бити већи од 5% од вредности укупно уговорених радова.

Наплату уговорне казне Наручилац ће извршити, без претходног пристанка Извођача, умањењем износа наведеног у окончаној ситуацији.

Ако Наручилац, због закашњења у извођењу или предаји изведених радова, као и неиспуњења обавеза Извођача из Уговора, претрпи штету која је већа од износа уговорне казне, може захтевати накнаду штете, односно поред уговорне казне и разлику до пуног износа претрпљене штете. Постојање и износ штете Наручилац мора да докаже.

**Члан 8.**

Извођач се обавезује да радове који су предмет овог уговора изведе у складу са важећим прописима, техничким прописима, инвестиционо-техничком документацијом, предмером и предрачуном радова и овим уговором.

Извођач се обавезује:

* да пре почетка радова Наручиоцу достави решење о именовању одговорног извођача радова;
* да испуни све уговорене обавезе стручно, квалитетно, према важећим стандардима за ту врсту посла и у уговореном року;
* да обезбеди довољну радну снагу и благовремену испоруку уговореног материјала и опреме потребну за извођење уговором преузетих радова;
* да уведе у рад више смена, продужи смену или уведе у рад више извршилаца, без права на повећање трошкова или посебне накнаде за то уколико не испуњава предвиђену динамику;
* да обезбеди безбедност свих лица, као и одговарајуће обезбеђење складишта својих материјала и слично, тако да се Наручилац ослобађа свих одговорности према државним органима, што се тиче безбедности, прописа о заштити животне средине, и радно-правних прописа за време укупног трајања извођења радова до предаје радова Наручиоцу;
* да се строго придржава мера безбедности и заштите на раду;
* да уредно води све књиге предвиђене законом и другим прописима Републике Србије, који регулишу ову област;
* да поступи по свим основаним примедбама и захтевима Наручиоца датим на основу извршеног надзора и да у том циљу, у зависности од конкретне ситуације, о свом трошку, изврши поправку или рушење или поновно извођење радова, замену набављеног или уграђеног материјала или убрзања извођења радова када је запао у доцњу у погледу уговорених рокова извођења радова;
* да по завршеним радовима одмах обавести Наручиоца да је завршио радове и да је спреман за њихов пријем;
* да гарантује квалитет изведених радова и употребљеног материјала, с тим да отклањању недостатка у гарантном року за изведене радове Извођач мора да приступи у року од 5 дана по пријему писаног позива од стране Наручиоца;

**Члан 9.**

Наручилац се обавезује да Извођачу плати уговорену цену под условима и на начин одређен чланом 4. овог уговора и да од Извођача, по завршетку радова, прими наведене радове.

**Члан 10.**

Извођач се обавезује да приликом закључења овог уговора преда Наручиоцу бланко соло меницу за **испуњење уговорених обавеза** у износу од 10% од вредности уговора без ПДВ-а и са роком важења 20 (двадесет) дана дуже од истека рока за извршење уговорене обавезе. Меница мора бити евидентирана у Регистру меница и овлашћења Народне банке Србије, оверена печатом и потписана од стране овлашћеног лица са приложеног депо картона, а уз исту мора бити достављено попуњено и оверено менично овлашћење - писмо. Уз меницу мора бити достављена копија захтева за регистрацију менице, оверена од стране пословне банке понуђача, и копија картона депонованих потписа који је издат од стране пословне банке коју понуђач наводи у меничном овлашћењу - писму.

Уколико се за време трајања уговора промене рокови за извршење уговорне обавезе, важност менице за испуњење уговорених обавеза мора да се продужи за исти број дана за који ће бити продужен рок. Наручилац ће уновчити меницу за испуњење уговорених обавеза у случају да понуђач не буде извршавао своје уговорне обавезе у роковима и на начин предвиђен уговором. Поднета меница не може да садржи додатне услове за исплату, краће рокове, мањи износ или промењену месну надлежност за решавање спорова. Меница мора бити неопозива, безусловна и наплатива на први позив Наручиоца

Наручилац ће меницу вратити по истеку наведеног рока, на писани захтев понуђача.

**Члан 11.**

Извођач се обавезују да приликом закључења појединачног уговора достави на име гаранције **за повраћај аванса** бланко сопствену меницу на целокупан износ са ПДВ-ом и да иста има важност трајања 10 (десет) дана дуже од дана извршење уговорене обавезе. Меница мора бити евидентирана у Регистру меница и овлашћења Народне банке Србије, оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење – писмо. Уз меницу мора бити достављена копија захтева за регистрацију менице, оверена од стране пословне банке понуђача, и копија картона депонованих потписа који је издат од стране пословне банке коју понуђач наводи у меничном овлашћењу – писму.

Уколико се за време трајања уговора промене рокови за извршење уговорне обавезе, важност менице за повраћај аванса мора да се продужи за исти број дана за који ће бити продужен рок. Наручилац ће уновчити меницу за повраћај аванса у случају да понуђач не буде извршавао своје уговорне обавезе у роковима и на начин предвиђен уговором. Поднета меница не може да садржи додатне услове за исплату, краће рокове, мањи износ или промењену месну надлежност за решавање спорова.

Наручилац ће меницу вратити по истеку наведеног рока, на писани захтев понуђача.

**Члан 12.**

Гарантни рок за изведене радове износи \_\_\_\_\_ године (минимум 2 године) рачунајући од дана примопредаје радова. За уграђене материјале и опрему важи гарантни рок у складу са условима произвођача, који тече од дана извршене примопредаје радова Наручиоцу.

Извођач је обавезан да, на дан извршене примопредаје радова који су предмет овог уговора, записнички преда Наручиоцу све гарантне листове за уграђене материјале.

Извођач се обавезује да приликом примопредаје радова преда Наручиоцу бланко соло меницу **за отклањање недостатака у гарантном року** у износу од 5% од вредности уговора без ПДВ-а и са роком важења 5 (пет) дана дуже од гарантног рока, која мора бити безусловна и платива на први позив, а у корист Наручиоца. У случају наступања услова за продужење рока завршетка услуга, Извођач је у обавези да продужи важење бланко соло менице. Извођач је дужан да уз меницу и менично овлашћење достави и захтев за регистрацију менице оверен од банке у складу са Одлуком о ближим условима, садржини и начину вођења регистра меница и овлашћења („Службени гласник РС“, бр. 56/2011, 80/2015, 76/2016, 82/2017 и 14/2020) заједно са доказом о упису у Регистар меница и овлашћења НБС, као и копију картона са депонованим потписима овлашћених лица Извођача.

Наручилац ће меницу вратити по истеку наведеног рока, на писани захтев Извођача.

Наручилац ће уновчити меницу за отклањање недостатака у гарантном року у случају да Извођач на писани позив наручиоца не отпочне са отклањањем недостатака на изведеним радовима, у року од 5 (пет) дана од дана пријема писаног захтева наручиоца, односно не усклади квалитет изведених радова са захтевима наручиоца.

**Члан 13.**

Извођач је дужан да у току гарантног рока, на први писани позив Наручиоца, отклони о свом трошку све недостатке који се односе на уговорени квалитет изведених радова, уграђених материјала и опреме, а који нису настали неправилном употребом, као и сва оштећења проузрокована овим недостацима.

Ако Извођач не приступи извршењу своје обавезе из претходног става у року од 5 дана по пријему писаног позива од стране Наручиоца, Наручилац је овлашћен да за отклањање недостатака ангажује друго правно или физичко лице, на терет Извођача.

Уколико меница за отклањане недостатака у гарантном року не покрива у потпуности трошкове настале поводом отклањања недостататака из става 1. овог члана, Наручилац има право да од Извођача тражи накнаду штете, до пуног износа стварне штете.

**Члан 14.**

За укупан уграђени материјал Извођач мора да има сертификате квалитета и атесте који се захтевају по важећим прописима.

Извођач је дужан да после извршене набавке материјала, а пре уградње и постављања исте, Наручиоца благовремено обавести о потреби увида и контроле материјала у погледу испуњености стандарда прописаних важећим Правилницима и позитивном законском регулативом.

Уколико Наручилац утврди да уграђени материјал не одговарају стандардима и техничким прописима, он их одбија и забрањује њихову употребу. У случају спора меродаван је налаз овлашћене организације за контролу квалитета.

Извођач је дужан да о свом трошку обави одговарајућа испитивања материјала и контролу квалитета опреме. Поред тога, он је одговоран уколико употреби материјал који не одговара квалитету.

У случају да је због употребе неквалитетног материјала угрожена безбедност објекта, Наручилац има право да тражи да Извођач поруши изведене радове и да их о свом трошку поново изведе у складу са техничком документацијом и уговорним одредбама. Уколико Извођач у одређеном року то не учини, Наручилац има право да ангажује другог Извођача искључиво на трошак Извођача по овом уговору.

**Члан 15.**

Извођач у потпуности одговара Наручиоцу за извршење уговорених обавеза, те и за радове изведене од стране подизвођача или осталих чланова групе понуђача, као да их је сам извео.

**Члан 16.**

Уколико се током извођења уговорених радова појави потреба за извођењем вишкова радова, Извођач је дужан да писано обавести стручни надзор Наручиоца и самог Наручиоца о потреби за извођењем вишкова радова.

Извођач је обавезан да, достави Наручиоцу, преко надзорног органа, преглед вишкова и мањкова радова са количинама и уговореним јединичним ценама.

Надзорни орган је у обавези да провери основаност истог, описе позиција и количине и достави мишљење са детаљним образложењем Наручиоцу на усвајање, најкасније у року од 10 дана од дана пријема.

По прихватању прегледа вишкова и мањкова радова од стране Наручиоца, Извођач ће исте извести.

Јединичне цене за све позиције из предмера и предрачуна радова из усвојене понуде Извођача за које се утврди постојање вишкова радова остају фиксне и непроменљиве.

Извођење вишка радова до 10 % вредности укупно уговорених радова неће утицати на продужетак рока завршетка радова.

**Вишкови радова ће бити одобрени под условом да Наручилац обезбеди финансијска средства за исте. Уколико Наручилац не буде обезбедио финансијска средства, вишкови радова се не могу изводити.**

**Члан 17.**

Измена уговора се може вршити у случају појаве непредвиђених радова, уколико су испуњени услови из члана 157. Закона.

Извођач је обавезан да одмах по уоченој потреби за извођењем непредвиђених радова, а пре извођења истих, достави Наручиоцу, преко надзорног органа, захтев за извођење непредвиђених радова са предмером и предрачуном.

Надзорни орган проверава основаност потребе за извођењем непредвиђених радова, врши контролу предмера и предрачуна непредвиђених радова, описа позиција и количина и своје мишљење, односно детаљно образложење, доставља Наручиоцу, најкасније у року од 5 дана од дана пријема. По давању сагласности од стране Наручица за извођењем непредвиђених радова, Наручилац и Извођач ће закључити Анекс уговора и наручилац ће Обавештење о измени уговора послати на објављивање на Портал јавних набавки у року од десет дана од дана измене уговора.

 Повећање вредности уговора не може бити веће од 50% вредности првобитног уговора.

**Непредвиђени радови ће бити одобрени под условом да Наручилац обезбеди финансијска средства за исте. Уколико Наручилац не буде обезбедио финансијска средства, непредвиђени радови се не могу изводити.**

**Члан 18.**

Извођач може, уз сагласност одговорног лица Наручиоца, извести хитне непредвиђене радове, уколико је њихово извођење нужно за спречавање штете, а изазвани су променом тла, појавом воде или другим ванредним и неочекиваним догађајима, који се нису могли предвидети у току израде пројектне документације.

Извођач и стручни надзор су дужни да истог дана када наступе околности из става 1. овог члана, о томе обавесте Наручиоца.

Извођач има право на правичну накнаду за хитне непредвиђене радове.

**Члан 19.**

Извођач о завршетку радова који су предмет овог уговора обавештава Наручиоца и одговорно лице, а дан завршетка радова уписује се у грађевински дневник.

Примопредаја радова се врши комисијски најкасније у року од 10 дана од завршетка радова.

Комисију за примопредају радова чине 2 представника Наручиоца и један представник Извођача, уз учешће надзорног органа.

Комисија сачињава записник о примопредаји радова. Записник потписују сви чланови комисије, одговорна лица Наручиоца и Извођача и надзорни орган.

Уколико од стране Комисије буду констатовани недостаци, чије отклањање није било нужно у поступку техничког прегледа, Комисија сачињава рекламациони записник у којем се наводе недостаци на изведеним радовима као и рок у којем је Извођач радова дужан да отклони наведене недостатке. Уколико Извођач радова не отклони недостатке наведене у рекламационом записнику у остављеном року, Наручилац ће отклонити недостатке о трошку Извођача, ангажовањем трећих лица.

Извођач је дужан да приликом примопредаје радова преда Наручиоцу, пре техничког прегледа, попуњене одговарајуће табеле свих уграђених материјала у 3 (три) извода са приложеним атестима у два примерка.

**Члан 20.**

Коначна количина и вредност радова по овом уговору утврђује се на бази стварно изведених радова оверених у грађевинској књизи од стране одговорног лица Наручиоца и усвојених јединичних цена из понуде које су фиксне и непроменљиве.

Уз Записник о примопредаји радова, сачињава се и Коначни обрачун вредности изведених радова, који врши Комисија састављена од представника Наручиоца и Извођача, уз учешће надзорног органа.

**Члан 21.**

Подизвођач \_\_\_\_\_\_\_\_\_\_\_\_\_\_\_\_\_\_\_\_\_\_\_, ул. \_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_, ПИБ \_\_\_\_\_\_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_\_\_, ће извршити део предмета овог уговора: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (по предмету или у количини, вредности или проценту).

Плаћање изведених радова биће извршено директно на рачун подизвођача у складу са усвојеном понудом. Наручилац ће изведене радове плаћати подизвођачу путем привремених ституација/рачуна, које је подизвођач дужан да доставља Наручиоцу (опционо-уколико је у обрасцу понуде захтевано да се плаћање радова које је извео подизвођач врши директно на рачун подизвођача).

Плаћање изведених радова се неће вршити директно на рачун подизвођача у складу са усвојеном понудом. Извођач је дужан да у свакој привременој ситуацији/рачуну видљиво истакне колики износ изведених радова је извршио Извођач, а колико сваки подизвођач понаособ и да Наручиоцу, у року од 60 дана од дана пријема уплате (плаћања), достави доказ и изјаву подизвођача да је подизвођачу извршено плаћање његових потраживања. Уколико Извођач не достави доказ и изјаву подизвођача у року од 60 дана, Наручилац ће Канцеларији за јавне набавке доставити предлог за покретање прекршајног поступка (опционо-уколико је у обрасцу понуде захтевано да плаћање радова које је извео подизвођач, врши Извођач).

Извођач у потпуности одговара Наручиоцу за извршење уговорних обавеза, без обзира на учешће подизвођача.

Увођење подизвођача, замена подизвођача или преузимање извршења дела Уговора који је првобитно поверен подизвођачу, врши се у складу са Законом.

Извођач не може ангажовати као подизвођача лице које није навео у понуди уколико није поступио у складу са чланом 161. Закона о јавним набавкама, у супротном Наручилац може реализовати средство обезбеђења испуњења уговорних обавеза и раскинути уговор.

**Члан 22.**

Наручилац има право на једнострани раскид Уговора у следећим случајевима:

* ако Извођач у року од 10 дана од дана закључења уговора не достави средства финансијског обезбеђења;
* уколико Извођач касни са извођењем радова дуже од 15 календарских дана, а о узроцима не обавести Наручиоца, као и ако Извођач не изводи радове у складу са пројектно-техничком документацијом или из неоправданих разлога прекине са извођењем радова;
* уколико извршени радови не одговарају прописима или стандардима за ту врсту посла и квалитету наведеном у понуди Извођача, а Извођач није поступио по примедбама одговорног лица у примереном року у складу са позитивним прописима;
* у случају недостатка средстава за његову реализацију, без икаквих правних последица по Наручиоца.
* у свим другим случајевима када Извођач не испуњава своје обавезе у складу са овим уговором.

**Члан 23.**

У случају једностраног раскида уговора Наручилац има право да за радове који су предмет овог уговора ангажује другог извођача и активира меницу за испуњење уговорених обавеза. Извођач је у наведеном случају обавезан да надокнади Наручиоцу штету, која представља разлику између цене предметних радова по овом уговору и цене радова новог извођача за те радове.

Уговор се раскида изјавом у писаној форми која се доставља другој уговорној страни и са отказним роком од 15 дана од дана достављања изјаве. Изјава мора да садржи основ за раскид уговора.

У случају раскида уговора, Извођач је дужан да изведене радове обезбеди од пропадања, да Наручиоцу преда пројекат изведеног стања, као и записник комисије о стварно изведеним радовима до дана раскида уговора. Трошкове сноси уговорна страна која је одговорна за раскид уговор.

**Члан 24.**

Извођач може раскинути уговор:

- уколико Наручилац не извршава своје уговорене обавезе,

- уколико Извођач дође у ситуацију да не може да изврши уговорене радове.

**Члан 25.**

Наручилац и Извођач могу споразумно раскинути уговор:

- уколико дођу у ситуацију да не могу да изврше своје обавезе према овом уговору. Споразумни раскид уговор потписују обе уговорне стране.

**Члан 26.**

Сву штету која настане раскидом уговора сноси она уговорна страна која је својим поступцима или разлозима довел до раскида уговора. Износ штете утврђује Комисија, састављена од представника Наручиоца и Извођача.

**Члан 27.**

За све што овим уговором није посебно утврђено примењују се одредбе Закона о облигационим односима, Закона о планирању и изградњи објеката, као и одредбе Посебних узанси о грађењу, као и других позитивних законских прописа из ове области.

**Члан 28.**

Прилог и саставни део овог уговора је:

- понуда Извођача бр. \_\_\_\_\_\_\_\_ од \_\_\_\_\_\_\_\_\_\_2023. године

- предмер и предрачун радова.

**Члан 29.**

Све евентуалне спорове уговорне стране ће решавати споразумно.

Уколико до споразума не дође, уговара се надлежност Привредног суда у Београду.

**Члан 30.**

Овај уговор ступа на снагу даном потписивања свих уговорних страна.

**Члан 31.**

Овај уговор је сачињен у 6 (шест) једнаких примерака, по 3 (три) за сваку уговорну страну.

**У Г О В О Р Н Е С Т Р А Н Е:**

|  |  |  |  |
| --- | --- | --- | --- |
| **НАРУЧИЛАЦ** |  |  | **ИЗВОЂАЧ:** |
| (потпис овлашћеног лица) |  | (потпис овлашћеног лица) |